wat mieke doet – Pagina 10 – XXmiek
Home / wat mieke doet / Page 10
Posted on 30 november 2014 by miek — 11 Comments
Categories: instantkarma, kaarten, kerstkaarten2014, novemberdrukte, pinguïn, sleutelhanger, tekeningen, wat mieke doet, wolf
Posted on 28 september 2014 1 oktober 2014 by miek
Posted on 5 september 2014 25 september 2014 by carlo
Categories: markt, wat mieke doet Die gesprek – toortsie.com
April 12, 2019 April 12, 2019 ~ Toortsie
Ek is nou al vir dae lank in ‘n ernstige gesprek met ‘n man wat nie bestaan nie.
Die man, wat, soos ek gesê het, nie bestaan nie, is redelik groterig van lyf en postuur. Die rede hoekom ek met hom in gesprek is, is omdat hy, wat nie bestaan nie, aan ons deur, wat wel bestaan, dis ‘n wynrooi deur, terloops, ‘n breë deur, rolstoelvriendelik, weet jy, kom klop het.
In elk geval, hy kom klop toe aan ons wynrooi voordeur en kom spreek sy misnoë uit oor ons lieflike groentetuin en die baie water wat ons daarvoor gebruik en dis mos maar droog in die Kaap, julle weet mos.
Ek vra hom wat hy doen om die droogtesituasie te probeer red en ja, hulle vang ook hulle stortwatertjies op. Ek vra hom wat hy voorstel ons moet doen?
Ek kan nie dink dat hy iets geantwoord het nie, aangesien hy nie regtig bestaan nie en ek maar die een is wat heeltyd praat.
Toe nooi ek hom om saam met my te stap en ek wys hom dat ons ons dakwater opvang vir huishoudelike gebruik en die res van die dakwater, asook gryswater vir die tuin.
Ek sê dat hy nou ‘n hele klomp energie onnodig verbruik het om oor ons bekommerd te wees, plaas dat hy daardie energie gebruik het en sy gryswater aangelê het tuin toe en self ‘n lieflike groentetuin aangelê het om vars, gesonde, organiese groente te verbou sommer daar in sy voortuin.
Nou ja, toe besef ek ek mors sowaar my energie met hierdie ou man, dat hy my nie eers kom aanspreek het nie, en dat dit nie enigsins ék is wat so oulik is om die gryswater te herlei tuin toe nie, maar my man, en dat dit ook nie ek is wat die groentetuin maak nie, maar ook my man en ek dink, plaas dat ek loop skoffel het in die tuin, dan sou ek nie vir dae aaneen nonsens gepraat het en dit met ‘n denkbeeldige ou man nie!
‹ PreviousBybelbeloftes vir elke man
24 thoughts on “Die gesprek”
April 12, 2019 om 2:52 nm
Man, ek is bly jy vang ook sulke dinge aan! Laat my beter voel oor die man wat ek baie gereeld aanvat oor situasies wat my pla, daai denkbeeldige ene.
April 12, 2019 om 3:09 nm
Weet jy né, wat my ontstel van die hele ding is dat die man so kortaf en onbeskof was en ek het hom regtig niks aangedoen nie!
April 12, 2019 om 3:41 nm
April 13, 2019 om 3:57 nm
Haha ju laat my lekker lag
April 13, 2019 om 4:47 nm
Dis ernstige sake hierdie! Niks gelaggery nie!
April 12, 2019 om 3:10 nm
Is die man met wie jy so baklei ook groot van postuur?
April 12, 2019 om 3:43 nm
Hy sit gewoonlik langs my op die sitplek as ek werk toe ry, so hoe lank hy is, weet ek nie. Hy word gewoonlik sommer in die ry uitgeboender.
April 12, 2019 om 3:50 nm
Dis die beste wat jy kan doen, ja. Boender hom uit!
April 12, 2019 om 3:46 nm
Ek skel ook gewoonlik daardie ou uit in my gedagtes, net om te besef hy doen eintlik baie dinge wat ek nie graag wil doen nie, soos winkels toe gaan, rekeninge betaal, ens.
April 12, 2019 om 4:01 nm
Aitsa, maar jy is behoorlik gelukkig!
April 12, 2019 om 4:30 nm
Dis interessant dat jy die man eintlik so ‘n bietjie teregwys, maar hy is reg – waterbesparing is belangrik. Ons het ook in die droë deel van die wêreld waar ons gewoon het, allerhande planne gemaak om water te bespaar.
April 12, 2019 om 5:29 nm
Maar ons doen eintlik meer as wat hy dink. Ons vang dakwater op vir huisgebruik en gebruik gryswater vir die tuin. En eet heerlik vars groente. Ons mors nie met water nie.
April 12, 2019 om 7:30 nm
Jy kan bly wees dis nie ‘n ou tannie nie.
April 12, 2019 om 8:41 nm
April 13, 2019 om 6:25 nm
April 12, 2019 om 9:56 nm
Ai ai en dan vra ek nog oor die baddery, netnou baklei jy met die ou vrou ook🤔😁
April 13, 2019 om 6:50 vm
Ja, maar ek glo regtig dat ek minder water gebruik met my bad. Daar gaan soveel water verlore solank die eerste koue water uitloop. ‘N mens vang dit wel op met ‘n emmertjie. Ek gooi min water in die bad en lê ‘n halfuur daarin. 😊
April 13, 2019 om 6:51 vm
Ek baklei nie sommer met regte mense nie, netnou baklei hulle terug! 😳
April 15, 2019 om 3:54 nm
Ek het altyd gewonder oor hierdie klomp towerinne…nou weet ek 🤔
April 15, 2019 om 5:55 nm
Jy sal meer moet vertel, ek is nie goed met gedagtes lees nie.
April 15, 2019 om 6:20 nm
Hulle praat met manne wat nie daar is nie…klink dit nie bietjie “scary” nie?
April 15, 2019 om 6:29 nm
Glad nie, hulle erken dit prontuit. As daar iets vreemd aan was sou hulle dit geheim gehou het.
April 15, 2019 om 6:32 nm
Ek begin wonder of hulle rêgtig bestaan? Sê nou al hierdie towerinstories is net my verbeelding?
April 15, 2019 om 7:36 nm
Dit is natuurlik ‘n ope vraag?
595 728 ste persoon wat hier inloer! Baie dankie en welkom! Hoop jy loer weer in.